**Bestyrelsesmøde 29. 5.. 2012 i ejerforeningen Kalvebodhus.**

Til stede: Joan, Søren, Ulrik, Thomas, Susan og Ingrid.

Afbud: Kasper.

Søren bød Susan velkommen i bestyrelsen. Thomas vil opgradere hjemmesiden, så Susan kommer med..

Mandag den 4.6. vil mureren starte på renovering af væggene i vores fælleslokale.

Søren har ”været efter” YouSee. Marie, som var til stede til vores ekstraordinære generalforsamling, har fået en anden placering, så vi har fået en anden kontakt, som ikke havde taget vores aftale særligt højtideligt. Men YouSee er nu i fuld sving d.d. og vi regner med at aftalen holder, selvom der har været problemer med at få ordentlig orientering fra YouSee.

Søren vil ”forfatte” en tekst til hjemmesiden om, hvordan man skal forholde sig i forbindelse med overgangen til Yousee. Thomas sørger for at få teksten på hjemmesiden.

I forbindelse med branden har der været problemer med betalingen af el til DONG. En regning på 38.000 kr. vil blive betalt af forsikringen. En anden regning vil ejerforeningen i første omgang betale for at undgå en inkassosag – den lyder på 37.000 kr.

Festudvalgets første møde til 80 års festen bliver hos Carsten Mozartvej 7, 2. tv. den 11.6.2012.

Der er et par haver, som ikke bliver vedligeholdt ordentligt – Søren vil tale med dem.

Vores porte bærer præg af, at de har lige så mange år på bagen som ejendommen – d.d. er der problemer med låsen i porten på Schubertsvej.

Vi diskuterede muligheden for nye porte, men så vil det sandsynligvis blive gitterporte, som ikke er kønne, og desuden kan vi få problemer med mere blæst i gården.

Helst vil vi bevare de gamle porte, så Søren vil se hvad der kan gøres for at de fungerer bedre.

I forbindelse med fornyelse af vores husorden, har bestyrelsen lavet en tidsplan.

Beboerne vil blive opfordret til at komme med deres forslag senest søndag den 16.9.2012 – enten på mail eller i postkassen.

Så vil vi arbejde med det på bestyrelsesmødet tirsdag den 25.9.2012 og lave et samlet oplæg til husordensmødet.

Husordensmødet med alle beboere er aftalt til tirsdag den 13.11.2012 fra klokken 19.

Der vil komme opslag i opgangene og ved skraldeskuret.

BEMÆRK: TIDSPLAN BLIVER REVIDERET VED BESTYRELSESMØDET 25/9.

Bestyrelsen har aftalt at mødes tirsdag den 19.6.2012 ved 16/17 tiden for at klippe hæk i gården – andre er også velkomne; vi spiser lidt sammen bagefter.

Til sidst så vi på regnskabet for 1. kvartal 2012 og indtil videre ser det ud til, at vi ikke overskrider budgettet for 2012.

Referent, Ingrid Bøcker Jensen.